*Tämä artikkeli käsittelee kaupunkia Uudessa-Seelannissa. Katso myös täsmennyssivu Christ Church.*


  

  

  

  

  

  

  

  

**Christchurch** (maoriksi *Ōtautahi*) on Canterburyn hallintoalueen pääkaupunki Uuden-Seelannin Eteläsaaren itärannikolla, Banksin niemimaasta pohjoiseen. Noin 369 000 asukkaallaan se on Eteläsaaren suurin ja koko Uuden-Seelannin toiseksi suurin kaupunki. Kaupungin asukkaista noin 90 prosenttia on eurooppalaisperäisiä ja noin viisi prosenttia maoreja. 

Kaupungin nimi tulee Christchurchin katedraalista, joka rakennettiin 1800-luvun loppupuolella. Katedraalin nimi on puolestaan peräisin Britanniasta, jossa se on sekä Oxfordin tuomiokirkon että yhden Oxfordin yliopiston collegen nimenä. Maorinkielisen nimensä *Ōtautahi* (kokonaisuudessaan *Te Whenua o Te Potiki-Tautahi*) Christchurch on saanut heimopäällikkö Tautahin mukaan, jonka johtama Ngāi Tahun heimo asui Avonjoen rannalla.

Maantiede ja ilmasto
--------------------

Satelliittikuva Christchurchista.
Christchurch sijaitsee Canterburyn hallintoalueella, keskellä Eteläsaaren itärannikkoa Banksin niemimaan ja Canterburyn tasangon yhdistävän kannaksen pohjoisrannalla. Kaupunki on rakentunut lähes täysin tasamaalle, ja mistä tahansa korkeammasta rakennuksesta avautuu mahtava näkymä Pegasuksenlahdelle.

### Ilmasto

Christchurch sijaitsee lauhkealla ilmastovyöhykkeellä. Tammikuussa lämpötila on korkeimmillaan 15–25 °C (usein jopa 30 °C) ja heinäkuussa 5–15 °C. Meri lauhduttaa ilmastoa kesäisin; kaikkien aikojen lämpöennätys, 41,6 °C, mitattiin helmikuussa 1973. Christchurchin ilmastolle on tyypillinen luoteinen föhntuuli, joka tunnetaan nimellä *nor’wester*. Satunnaisesti se saavuttaa myrskytuulen nopeuden ja aiheuttaa vähäistä tuhoa.

Talvisin on tavallista, että lämpötila putoaa öisin alle 0 °C:n. Vuodessa esiintyy keskimäärin 70 kertaa yöpakkasia. Lunta sataa pari kertaa vuodessa.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Christchurchin ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 22,3 | 21,8 | 20,1 | 17,4 | 14,0 | 11,3 | 10,7 | 12,1 | 14,5 | 17,1 | 19,1 | 21,0 | **ka.** | **16,8** |
| Vrk:n ka. alin lämpötila (°C) | 12,1 | 11,6 | 10,3 | 6,9 | 3,7 | 1,0 | 0,8 | 2,1 | 4,3 | 6,5 | 8,6 | 10,8 | **ka.** | **6,6** |
|  |
| Sademäärä (mm) | 46,4 | 41,7 | 57,5 | 53,3 | 57,6 | 50,5 | 68,3 | 59,5 | 41,0 | 44,4 | 49,9 | 45,1 | **Σ** | **615,2** |
|  |
| Auringonpaistetunnit (h/d) | 7 | 7 | 5 | 5 | 4 | 4 | 4 | 5 | 5 | 7 | 7 | 7 | **ka.** | **5,6** |
|  |
| Sadepäivät (d) | 8 | 9 | 10 | 10 | 12 | 13 | 14 | 13 | 10 | 10 | 10 | 11 | **Σ** | **130** |
|  |
| Veden lämpötila (°C) | 15 | 15 | 14 | 13 | 12 | 10 | 10 | 10 | 10 | 10 | 12 | 13 | **ka.** | **12** |
|  |
| Ultraviolettisäteily | 10 | 9 | 6 | 3 | 2 | 1 | 1 | 2 | 3 | 5 | 8 | 10 | **ka.** | **5** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

22,3|  |
| --- |
| 12,1 |

 | 

21,8|  |
| --- |
| 11,6 |

 | 

20,1|  |
| --- |
| 10,3 |

 | 

17,4|  |
| --- |
| 6,9 |

 | 

14,0|  |
| --- |
| 3,7 |

 | 

11,3|  |
| --- |
| 1,0 |

 | 

10,7|  |
| --- |
| 0,8 |

 | 

12,1|  |
| --- |
| 2,1 |

 | 

14,5|  |
| --- |
| 4,3 |

 | 

17,1|  |
| --- |
| 6,5 |

 | 

19,1|  |
| --- |
| 8,6 |

 | 

21,0|  |
| --- |
| 10,8 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 46,4  | 41,7  | 57,5  | 53,3  | 57,6  | 50,5  | 68,3  | 59,5  | 41,0  | 44,4  | 49,9  | 45,1  |

**Lähde:**  |

### Kaupungin keskusta

Katedraalinaukio ja katedraali.
Christchurchin keskustan muodostaa katedraalinaukio, joka ympäröi anglikaanista Christchurchin tuomiokirkkoa. Aukion ja neljän valtakadun (Bealey Avenuen, Fitzgerald Avenuen, Moorhouse Avenuen ja Rolleston Avenuen) ympäristö muodostavat kaupungin liikekeskustan. 

Katedraalinaukio on suosittu kaupunkilaisten keskuudessa. Keskustassa sijaitsee myös jalankulkijoille varattu ostoskatu *Cashel Street*.

Talous
------

Talvipäivä Christchurchin rannikolla.
Christchurchin talous perustui aiemmin maataloustuotantoon Canterburyn tasangon alueella. Seudulla harjoitettiin pääasiassa lampaiden ja lypsykarjan kasvatusta. Canterburyn yliopiston perustaminen ja akateemisten tahojen tiivis yhteistyö paikallisten yritysten kanssa johtivat teknologiateollisuuden kasvuun kaupungissa. Nykyään Christchurhissa toimiikin useita it-alan yrityksiä, kuten Netconcepts ja SLI Systems.

Tärkein taloudellinen tukijalka Christchurcille on kuitenkin turismi. Hiihtokeskukset ja muut Etelä-Alppien matkailukohteet, lukuisat hotellit ja Christchurchin lentoasema houkuttelevat kaupunkiin paljon matkailijoita, erityisesti japanilaisia.

Väestö
------

Christchurchissa asui vuoden 2018 väestönlaskennan mukaan 369 006 asukasta. Asukkaiden mediaani-ikä oli 37,1 vuotta ja jakaantuminen etnisiin ryhmiin seuraava (suluissa koko Uuden-Seelannin vastaavat luvut):

* eurooppalaistaustaiset uusiseelantilaiset: 77,9 % (70,2 %)
* maorit 9,9 % (16,5 %)
* aasialaiset 14,9 % (15,1 %)
* muut Tyynenmeren saaret 3,8 % (8,1 %)
* muut ryhmät 2,9 % (2,7 %)

Vuoden 2018 väestönlaskennassa vastaajien oli mahdollista lukea itsensä useampaan etniseen ryhmään, minkä takia prosenttilukujen summa ylittää 100 prosenttia.

Christchurchissa syntyneitä
---------------------------

* David de Lautour, yhdysvaltalais–uusiseelantilainen näyttelijä
* Harry Ayres, vuorikiipeilijä
* Marise Chamberlain, kilpajuoksija, Tokion olympialaisten pronssimitalisti
* Annelise Coberger, laskettelija
* Tom Hern, televisionäyttelijä
* Keri Hulme, kirjailija
* Frank Hutchens, säveltäjä
* Ngaio Marsh, dekkarikirjailija
* Hayley Westenra, laulaja
* Phil Keoghan, *Amazing Race* -televisiosarjan juontaja

Katso myös
----------

* Christchurchin maanjäristys 2011
* Christchurchin moskeijaiskut 2019

Lähteet
-------

1. 1 2  Christchurch City Stats NZ. Viitattu 22.2.2021. (englanniksi)
2. ↑   Canterbury’s damaging nor’wester (Meteorological Service of New Zealand Limited) (englanniksi)
3. ↑   Mean Number Of Days Of Ground Frost (National Institute of Water and Atmospheric Research) (englanniksi)
4. ↑  Weather Information for Christchurch *World Weather Information Service*. World Meteorological Organization. Viitattu 5.8.2009.
5. ↑  Christchurch, New Zealand *worldclimateguide.co.uk*. Viitattu 28.9.20016.
6. ↑  Cristchurchin kaupunginvaltuuston sivusto (englanniksi)

Aiheesta muualla
----------------

* Kuvia tai muita tiedostoja aiheesta **Christchurch** Wikimedia Commonsissa